Τζόζεφ Άντισον

Ο Τζόζεφ Άντισον (Joseph Addison, 1 Μαΐου 1672 - 17 Ιουνίου 1719) ήταν Άγγλος δοκιμιογράφος, ποιητής, θεατρικός συγγραφέας και πολιτικός.

Σπούδασε στην Οξφόρδη και έπειτα στη Γαλλία και Ιταλία ως υπότροφος του κράτους. Υπηρέτησε ως κρατικός λειτουργός μέχρι το 1709, οπότε επέστρεψε στο Λονδίνο και άρχισε να αρθρογραφεί στο έντυπο The Tatler (Ο Φλύαρος) του φίλου του Ρίτσαρντ Στηλ και από το 1711 στην εφημερίδα The Spectator (Ο Θεατής), που ίδρυσε μαζί με τον Στηλ. Μέλος του Κοινοβουλίου από το 1708, έγινε υπουργός το 1717 αλλά αναγκάστηκε να παραιτηθεί λόγω της κακής κατάστασης της υγείας του.

Τα άρθρα του Άντισον άφησαν εποχή. Εξ ίσου μεγάλη εντύπωση έκανε η τραγωδία του Cato (Κάτων, 1713), ένα πολιτικό δράμα κατά της απολυταρχίας, που η επίδρασή του έφτασε μέχρι την Αμερικανική Επανάσταση. Έγραψε επίσης το λιμπρέτο της όπερας Rosamond του Τόμας Κλαίυτον (1707) και την κωμωδία The Drummer (Ο Τυμπανιστής).

Εξωτερικοί σύνδεσμοι 

Άγγλοι δημοσιογράφοι
Άγγλοι ποιητές
Άγγλοι θεατρικοί συγγραφείς
Άγγλοι δοκιμιογράφοι
Άγγλοι πολιτικοί